44. ΒΑΣΙΛΙΚΟΝ ΔΙΑΤΑΓΜΑ υπ' αριθ. 254 της 3/14 Απρ. 1965 (ΦΕΚ Α' 64) Περί προσαυξήσεως των παρεχομένων υπό του Τ.Σ.Α.Υ. Συντάξεων. Έχοντες υπ' όψιν: 1)Τας διατάξεις του άρθρ. 17 του Ν.Δ. 3348/55 "περί τροποποιήσεως και συμπληρώσεως της περί Τ.Σ.Α.Υ. νομοθεσίας (ΦΕΚ 242 Α'), 2)την υπ' αριθ. 872/30.11.1964 πρότασιν του Διοικητικού Συμβουλίου του Τ.Σ.Α.Υ., 3)το υπ' αριθ. 18704/Κ.Π. 287/23.2.65 έγγραφον του Υπουργείου Συντονισμού, 4)την υπ' αριθ. 216/1965 γνωμοδότησιν του Συμβουλίου της Επικρατείας. Προτάσει των Ημετέρων επί των Οικονομικών και της Υγιεινής Υπουργών, απεφασίσαμεν και διατάσσομεν: Άρθρον μόνον.-Αι υπό του Ταμείου Συντάξεως και Αυτασφαλίσεως Υγειονομικών παρεχόμεναι συντάξεις προσαυξάνονται πέραν των ήδη χορηγηθεισών προσαυξήσεων δια των υπ' αριθ. 374/62 και 266/64 Β.Δ/των ως εξής επί τη βάσει της εκ δραχ. 1.500 βασικής συντάξεως γήρατος. 1)Κατά 15% δια χρόνον ασφαλίσεως μέχρις 25 ετών. 2)Κατά έτερον 1% καθ' έκαστον έτος του από 26 μέχρι 30 ετών χρόνον ασφαλίσεως. 3)Κατά έτερα 2% καθ' έκαστον έτος του από 31 μέχρι 40 ετών χρόνου ασφαλίσεως. Εξαιρετικώς δια το πρώτον από της ισχύος του παρόντος εξάμηνον αι ως άνω προσαυξήσεις ορίζονται εις το ήμισυ. Η ισχύς του παρόντος άρχεται από της δημοσιεύσεώς του μηνός. 